Microblogging

El microblogging (o micro-blogging o micro blogging) xe na forma de publicasion continui de contegnui picenini in Rete, soto la forma de curti mesaji de testo, imajini, video, audio MP3, segnalibri, sitasion, apunti. Sti contegnui i vien publicai so on servisio de rete sociale, che tuti pole vardare o solo da le persone de la propia comunità (dipende da le inpostasion).

El servisio pì popolar de Microblogging xe Twitter nasuo inte el 2006 da Evan Williams. N'altro servisio doparà xe FriendFeed che prima chel vegnese sarà, el jera sta cronpà da la dita de Facebook.

Pì vanti, xe vegnesti fora altri servisi compagni, tra sti qua anca Plurk, chel fa vedare i post soto forma de timeline orixontale (tabela a scorimento, co le date), o se no ghe jera anca Powce che gavea el microblogging co la condivixion de file e la jestion dei avegnimenti, Folkstr che xe el micro-blogging co na rete social vera e propria. La majorparte dei microblogging i xe nord americani.

Visto el suceso dei Microblogging, servisi de rète sociałe come facebook e MySpace i ga meso drento algune carateristiche par farli somejare a microblogging par star in competision.

Categoria:Servisi de rète soçiałe